Downloaded from YTS.MX
Official YIFY movies site: YTS.MX
DŽEDŽUDO SALA PIETŲ KORĖJA
Aš esu henjo.
Henjo nardytojos sulaikiusios orą neria į vandenyną
ir renka jūrų gėrybes.
Mus, henjo nardytojas, vandenynas maitina,
jis mums kaip motinos glėbys.
Bet tai ne viskas.
Henjo darbas yra pašaukimas.
Henjo yra vandenyno sergėtojos,
mes globojame jį
jau šimtus metų.
Džedžudo provincija yra henjo nardytojų namai.
Džedžudas yra pagarsėjęs trimis dalykais:
uolomis,
vėju…
ir moterimis.
Į kitą pusę.
Vienas, du, trys, keturi, penki, šeši, septyni, aštuoni.
Judinkit klubus.
Septyni ir aštuoni!
Nežiopsom, gražuolės, darom kaip aš!
Kieno šitas? Imk šitą.
Tuoj važiuosim!
Sesut, čia daug kiečių. Duok truputį.
Šiam darbui atiduodi visą savo širdį.
Perimi jį iš savo mamų ir močiučių.
Net jei šalta ar nenorime nerti, vis tiek neriame.
Tai mūsų kraujyje.
Juk mes moterys.
Padėtum ten?
Reikia nešt.
Nešam kartu.
Padėk ten.
Bet jūra pasikeitė ir henjo nardytojų nebelieka.
Man atrodo, kad henjo kultūra nyksta.
Prašau neklausti…
Prašau neklausti mano amžiaus
Greitai prabėgančioje jaunystėje Nenuveikiau nieko įstabaus
Seniau nardyti aplink salą
plaukdavome irkline valtimi, o ne motorine.
Ir irkluodamos dainuodavome.
Kai išblės mano jaunystė, kur man dėtis?
Tiesiog šiam pasaulyje toks gyvenimas
Šaunuolė!
Ei, žvejybos vadove! Kiek dabar valandų?
7.30 val.!
Tuomet padirbsiu keturias valandas ir grįšiu.
Daug prigaudyk!
Aha, prigaudysiu daug!
Iš pradžių nė nemokėjau plaukt.
Nors nemokėjau plaukt, bet tiesiog dievinau jūrą.
Išsisukinėdavau nuo darbų namie.
Mama namie man vadovaudavo,
o jūroje aš būdavau laisva ir galėdavau sau žaisti.
Todėl išmokau būti henjo nardytoja būdama 16 m.
DŽANG SUNDOK, 72 M.
Mano mama skatino, kad ištekėčiau jauna.
Buvau labai paklusni,
tad paklausiau jos –
ištekėjau ir nebenardžiau.
Buvau per naivi.
Mano vyras mėgo linksmintis.
Gal jis nenorėjo sunkiai dirbti, nes žinojo, kad mirs jaunas.
Tad vėl tapau henjo,
kad išgyvenčiau.
Dirbau 52 metus.
Dabar, kai gyvenimas pagaliau geras, mano kūnas silpsta.
Piniginė stora, o kūnas varganas.
Tokia gyvenimo ironija.
Žiūrėk!
Obundžagis – jūrinės ausinukės pusbrolis!
Kapitone, rytoj valtį pasiimsim 8.00 val. ryte.
KOSANO KAIMAS
Tokio amžiaus kelti daiktus iš valties sunku
ir aš labiausiai nemėgstu rinkti jūrų ežių.
- Kiek už 100 gramų? - Už 100 gramų – 13 000 vonų.
Čia didmeninė kaina.
Kitiems gal jie patinka, nes galima gerai uždirbti.
Renku juos keturias valandas, paskui keturias valandas darinėju.
Kas miklesnis, gali išdarinėti per tris valandas,
todėl aš visada našta savo kolegėms.
Kai prirenku daug jūrų gėrybių, nesijaučiu pavargusi.
Visiškai nebūna nuovargio.
Bet jei prirenku mažai,
tada jaučiuosi pavargusi ir susierzinusi.
PAK INSUK, 70 M.
- Ir dar mažai uždirbi. - Ir mažai uždirbu.
Bet vis tiek jaučiuosi laiminga, kai būnu vandeny, nesvarbu, kiek uždirbu.
Jis mane džiugina.
Seniau, kai buvom jaunos,
žmonės henjo nardytojas laikė menkavertėmis.
Pavyzdžiui, jei tavo vyras buvo įtakingas asmuo kaime,
jis galėjo priekaištaut: „Ar tau būtina dirbt henjo darbą ir daryt man gėdą?“
Na, buvau neišsilavinusi,
todėl nenorėjau atskleisti, kad esu henjo.
KO IMSENG, 70 M.
Kai nuėjome į savo vyrų klasės susitikimą,
buvome ten vienintelės henjo nardytojos.
Kitų vyrų žmonos nebuvo henjo, jų oda buvo skaisti,
o mūsų veidai buvo įdegę nuo darbo saulėje.
Tad mudvi net nedrįsome nė žodžio pratarti.
Mūsų veidai buvo tokie tamsūs,
kad net makiažu negalėjom to paslėpt,
tad visiems buvo akivaizdu.
- Tiesą sakau. - Buvo labai gėda.
Kaip seniai tai buvo.
Bet dabar…
esame pripažintos UNESCO,
tad henjo nardytojos gali didžiuotis savimi.
Dabar daug labiau didžiuojuosi būdama henjo.
Noriu toliau būti henjo,
nes tai smagus darbas.
Bet dabar stengiuosi dirbti mažiau
ir likusį gyvenimą savanoriausiu.
Laba diena.
Aš esu Džang Sundok, jūsų ekskursijos gidė.
Aš nardau šiuose vandenyse.
Prašom eiti lėtai ir atsargiai.
Čia yra gyvačių.
Tiesiog lėtai ir ramiai sekite paskui mane.
Čia yra kelios vietos, kuriose mes nardome.
Matau čia daugiau šiukšlių, nei tikėjausi.
Žiemą ten susikaupia daugiau šiukšlių.
Ši tarša atplaukia iš Kinijos ir Japonijos.
Ir iš Korėjos pusiasalio.
Jaunystėje niekad nematydavau jūroje tokių šiukšlių kaip polistirenas.
Dabar čia pūpso šiukšlių kalnai.
Šiukšlių krūvos jau taip ilgai čia pūva,
kad iš jų bėga purvinas skystis.
Švarus vandenynas dabar yra užterštas dėl tokių dalykų.
Henjo nardytojos susidūrė su daug sunkumų
iki šiol saugodamos jūrą.
Kodėl? Todėl kad mes, henjo, sveikiausios būname jūroje.
KANG DŽUHUA, 63 M.
Aš pradėjau būdama 20 m.
Kad išlaikyčiau šeimą, turėjau rinkti daug kriauklių.
Tada buvo sunkūs laikai,
žmonės skurdžiai gyveno.
Turbūt ir tada man gerai sekėsi!
Kai pririnkdavau pilną tinklą,
tiesiog išpildavau jį ant kranto
ir iškart vėl nerdavau.
Man geriausiai sekas rinkt jūrų ežius.
Iš jų gerai uždirbu
ir galiu būti finansiškai nepriklausoma,
nes esu sveika.
GVIDOKO KAIMAS
Ei!
Kur visi? Jau 6.00 val.!
Neįtikėtina. Man sakė būt dabar. Jos dar tik pakeliui!
- Mums sakė ateit 7.00 val. - Sakė 7.00 val.?
Jetau!
Taip sakė kapitonas.
Ar gali būt, kad šiandien negalėsite dirbti?
Taip, gali būt.
Jei vyresnėlės neleis, negalėsim.
Tokiomis sąlygomis galima rinkt kriaukles,
bet jūrų ežių spygliai
gali pradurti tau galvą.
Jos riejasi.
Kas sakė, kad pradėsim 7.30 val.?!
Džuhua! Kodėl ateini tik 6.30 val.?
Kapitonas sakė, kad rinksimės 6.00 val.!
Nereikia rėkt.
Nereikia rėkt? Susinervinau, kad negaliu!
Hengdža, raminkis jau.
Aš suklydau.
Vargeli. Aš suklydau, maldauju tavo atleidimo!
Gerai, jau galim rengtis nardymo kostiumus?
Galim nueit iki vietos?
Ne! Lipk tik į mašiną.
Lipam.
Gerai, keliaujam!
Ne taip seniai ėmėm rengtis nardymo kostiumus,
gal prieš kokius 40 metų?
Tuomet mums nė neleisdavo mautis plaukmenų,
kad nepririnktume nieko per daug ir per greitai.
Kai mūsų jau nebebus, gal jaunoji karta naudosis deguonies balionais.
Bet dabar mums labiau patinka dirbti senuoju būdu.
Jei ištisas valandas dirbtume su deguonim, per daug visko pririnktume.
Jei bandysi per daug prisirinkt vienu nėrimu,
„prarysi savo kvapą“.
Tu mirsi.
Ir jei nuplauksi per giliai į jūrą,
ten bangos bus žymiai stipresnės.
Kai neriame gilyn, srovė gali pagaut mus ir nunešt per toli.
Mirtis visada tyko mūsų už kampo.
KIM SUNI ISTORIKĖ
HENJO TRADICIJŲ IŠSAUGOJIMO KOMITETAS
Henjo darbas nepaprastai sunkus,
ypač dėl to, kad yra pavojingas, todėl darbininkių tiek mažai tėra.
Jaunosios henjo nardytojos klausia, kodėl negalim naudotis deguonies kaukėmis.
Bet henjo taip nedirba.
Norėdamos rinkti jūrų gėrybes,
kvėpavimą jos turi sulaikyti iki dviejų minučių.
Vandens slėgis prasideda penkių metrų gylyje.
Tas slėgis sukelia jausmą, tarsi tave spaustų milžiniškas mėlynas stiklas.
Kuo giliau neri, tuo tas stiklas darosi storesnis.
Todėl išnerdama
turi iš visų jėgų prasiveržti per tą mėlyną stiklą.
Nardydamos henjo šį procesą kartoja nuo 100 iki 300 kartų.
Pabandykit 300 kartų per dieną trankyti galvą.
Galva tvinksės ir labai skaudės.
Keista, bet kai jūroje randamos žuvusios henjo,
jų tinklai visada būna pilni jūrinių ausinukių ir kitų jūrų gėrybių.
Tarsi mirtis būtų sugundžiusi jas sėkmės jauku.
Savo mirties dieną jos, matyt, rado aukso puodą!
Pavargau.
Mirtinai pavargau.
DŽONG JONGĖ, 67 M.
Rast jūrų ežių nesunku. Sunku juos parduot.
Tu tai turi daug pagalbininkų!
O kas man padės? Negi reikia susirast vyrą?
Kas čia dabar man skambina?
Gal vyras ir skambina!
Ar mano velionis vyras skambina?
- Gal! - Nesvarbu.
- Kur jis padėtas? - Sakau nesvarbu.
Turbūt nieko svarbaus.
Iš kur žinotum?
Geriau eik tik surast man vyrą, kuris padėtų pardavinėt jūrų ežius!
Užsirašyk ženklą ant nugaros!
„Ieškau vyro, kad padėtų pardavinėt jūrų ežius!“
Kažin kaip rytoj bus.
Abejoju, ar pavyks rast jūrų ežių.
Kaskart lyjant nuotekos iš dirvos
kartu su trąšomis ir pesticidais nuteka tiesiai į jūrą.
Vanduo labai teršiasi, jūrų žolės pūva.
Tai rimta problema. Nebelieka ko rinkti.
Mes vis senstam, o uždirbti darosi sunkiau.
Kaip versimės?
Mūsų jaunystėje
jūroje buvo apstu gyvių.
Žmonės dirbdavo drauge kaip bendruomenė.
Henjo drauge rinkdavo agardumblius,
žaliadumblius, hidžikius ir tarpusavyje pasidalindavo pelną.
Liaudavomės dirbti,
tik kai ištindavo krūtys ir reikėdavo pamaitinti savo kūdikius.
Nemanau, kad jaunoji karta turi tiek valios, kad galėtų gyventi kaip mes.
Jie taip nenorėtų.
Toks kartų skirtumas.
Taip, teisingai. Henjo gyvenimas nelengvas.
Šitoks gyvenimas buvo mūsų vienintelis pasirinkimas.
Bet dabar niekas nebenori būti henjo.
Mano kostiumas užkliuvo už vinies ir praplyšo.
Nieko gero.
Reikia užrišti.
Parodyk figūrą, mergyt!
Šiandien vis mažiau moterų
išdrįsta rizikuoti tapti henjo.
Henjo gyvenimo būdas gali išnykti.
Džedžudo henjo nardytojos labiausiai klestėjo 1960–1969 m.
Daugiausiai henjo nardytojų yra buvę 30 000,
kai Džedžu populiacija siekė 200 000.
Bet skaičius tolygiai mažėjo,
dabar teliko 4 000 henjo.
Šioms likusioms henjo nardytojoms dabar yra virš 60, 70 ar 80 metų.
Dabar vandenyse dirba tik senelės,
tarsi Džedžudo jūra paseno kartu su jomis.
Džiosono laikotarpiu henjo darbas buvo labai sunkus,
todėl dažniausiai tuo užsiėmė vyrai.
Supratę, koks sunkus tas darbas, jie tiesiog jį metė.
DŽANG SUNDOK, 72 M.
Todėl moterims teko imtis šio darbo,
nes kas nors vis tiek turėjo uždirbti pragyvenimui.
Vyrai nepakelia šio darbo.
KINIJA Š. KORĖJA
P. KORĖJA JAPONIJA
ČEDŽUDAS
Kad mergaitė ar mergina taptų henjo,
ji pradeda mokytis būdama septynerių ir praktikuojasi dešimt metų.
Jos mokosi plaukti, nardyti,
kvėpuoti, išnerti iš vandens ir…
Jos išmoksta, kaip rinkti jūrų gėrybes
ir kur jų ieškoti.
Tuomet, sulaukusios 15–17 m. amžiaus, tampa henjo.
DŽEDŽU HANSUPULIO HENJO MOKYKLA
Kas renkat dumblius, greit į eilę!
Pirma grupė!
Nerimavome dėl greitai mažėjančio henjo skaičiaus,
todėl prieš 15 m. įsteigėme Gvidoko kaime šią mokyklą.
Kadangi henjo kultūra pripažinta UNESCO paveldu…
KIM DŽUHJONAS – HANSUPULIO HENJO MOKYKLOS VEDĖJAS
…netrūksta susidomėjimo.
Pririnkim jūrų dumblių!
Norėdami išsaugoti šią kultūrą,
stengiamės skatinti ir mokyti naująją kartą.
Visi mokytojai Hansupulio henjo mokykloje yra iš Gvidoko kaimo.
Bet henjo Kang Džuhua
yra geriausia nardytoja iš visų mokytojų.
Ji yra „sang-gun“ henjo.
Tokios henjo gali panerti giliau nei 10 m.
Aš irgi gan stiprus,
bet net aš negaliu su ja lygiuotis, kai kartu nardome.
Šalta.
Vienas, du, trys!
Prarijau gurkšnį.
Kažkiek praryt reikia.
Reikia, kad taptum henjo.
Mokinės man sako:
„Jūs turbūt jau tiksliai žinot, kur būna kriauklių ir jūrų ežių!“
Bet tai toli gražu ne tiesa.
Reikia būti ambicingai.
Su ambicinga mintimi „aš pririnksiu daugiau už visas“.
Turi kartoti procesą vis iš naujo, kol turėsi laimikį.
Negaliu panert, jei mokytoja manęs nepastumia.
Mokytoja, manau, čia nieko nėra.
Ei!
Atplauk čia.
Manau, mirštu.
Ne, nemiršti.
Viens, du, trys!
Šiandien mus suskirstė į geras nardytojas ir prastesnes – tokias kaip aš.
Aš tiesiog ryju jūros vandenį.
Matot? Parašyta „būsima henjo“.
Turbūt aš būsima henjo.
Mūsų mokytoja labai puiki.
Kiti mokytojai truputį bauginantys.
Jie sako: „Kaip tikiesi tapti henjo?“
Bet ji įdomi ir efektyvi mokytoja.
Mokinės gali pajusti, koks sunkus henjo gyvenimas.
Iki šiol esame išmokę apie 840 žmonių.
Bet tik apie 5 % tęsia henjo darbą.
Gerai, einam namo!
Regis, negalim sustabdyti henjo skaičiaus nykimo.
GODŽEDO SALA 253 KM NUO DŽEDŽU
- Kaip sunku, ar ne? - Aha.
Kaip jos taip judina kūną?
- Ką daryt? Mes pasmerktos. - Pasmerktos.
Po šito daro šitą.
Aš ne ekspertė, bet ištiesink ranką.
Ištiesint ranką?
Pabandykim dar kartą.
Jei darkart padarysim, bus tobula.
Tobula!
Melagė.
- Dabar atrodo, kad pavaryčiau. - Ir man.
Mūsų kapitonas toks šaunus.
Vaikystėje maniau, kad henjo būna tik Džedžude.
DŽIN SOHI, 30 M.
Bet atsikrausčiusi į Godžedą supratau,
kad kur yra jūra, ten bus ir henjo.
Bet mudvi su Džongmin esame vienintelės jaunos henjo nardytojos.
Todėl vildamosi rasti daugiau žmonių kaip mes,
sukūrėme savo „YouTube“ kanalą.
#HENJO #NARDYTOJOS #MOTERYSNARDYTOJOS
SUSIPAŽINKITE SU ŠIUOLAIKINĖMIS HENJO
Sveiki.
- Džongmin. - Sohi.
Pasiruošt, pradedam.
Sveiki visi!
- Mes šiuolaikinės henjo: Džongmin… - Ir Sohi!
Malonu susipažinti.
Mums šiandien bus karšta,
nes rinksime ascidijas, vadinamas jūrų ananasais!
Šokit dabar!
Kaip gera čia.
Žiūrėk!
Jau pasigavai?
Vos tik įšokusi į vandenį!
Būdama 20–25 m. dirbau biure.
Tai buvo tvankus pastatas,
jaučiausi pavargusi ir perdegusi.
Bet nuo tada, kai tapau henjo,
darbo metu gamta mane ramina ir guodžia.
Kai tapau henjo, sumušiau rekordą, nes buvau jauniausia.
Dabar noriu sumušti rekordą, kai tapsiu seniausia henjo.
U DŽONGMIN, 37 M.
Tiesą sakant, nedaug žinojau apie henjo.
Bet prieš septynerius metus
mano vyro įmonė užsidarė.
Tuo metu nė nemokėjau plaukti.
Bet užuot pasidavusi baimei,
pamaniau,
kad, jei galėčiau iš to uždirbti, norėčiau pabandyti.
Žinoma, iš pradžių buvo sunku.
Bet Korėjoje
dirbančiai mamai sunku rasti lankstaus grafiko darbą.
Todėl nepasidaviau.
Privargau.
Dirbti henjo sunku fiziškai ir yra pavojinga,
bet vaikų auginimas…
neturi galo!
Visos pasaulio mamos supras, ką turiu galvoje.
Verčiau septynias valandas dirbsiu vandenyne.
DŽONGMIN NAMAI
- Kai užaugsiu. - Kai užaugsiu?
„Užaugsiu“.
Gali rašyt tik vieną balsę.
- Kai užaugsiu. - Kai užaugsiu.
- Kas pasiskolino knygą? - Aš.
- Naru. - Levonas pasiskolino.
Kas yra?
Levonas.
Kas yra?
Čia apie augančias krūtis ir kūno plaukuotumą,
iš esmės tai knyga apie brendimą.
Pastebėjau, kad dabar vaikai tuo domisi.
Dohunai, kitąmet tau prižels plaukų!
Baikim kalbėt apie kūno plaukuotumą ir eikim valgyt!
Nutvarkykit stalą.
- Mano. - Oho, kiek daug jam davei.
Nešk šitą ant stalo.
- Skanu? - Skanu.
Ačiū, mama, niam niam.
Nuo tada, kai pasirodžiau per „YouTube“ ir televiziją,
mano vaikams – Dohunui, Levonui ir Naru –
labai patinka, kad esu henjo.
Jie sako, kad mama yra pati kiečiausia.
MANO MAMA YRA HENJO
Tiesą sakant, Naru vis sako man, kad ji nori būti henjo.
Viena vertus, džiaugiuosi tai girdėdama,
bet, kita vertus, nenoriu, kad ji tai dirbtų.
Henjo darbas labai sunkus.
Aš vis jai atsakau taip pat:
„Geriau nedirbk šio darbo, Naru.
Mama už tave jį nudirbs.“
HENJO SUGAUTAS LAIMIKIS!
PARDUODAMOS AUSINUKĖS, HOLOTURIJOS, KAIP RODYTA PER TV
Kiek žinau, tiedvi…
LI HENGPJO GODŽĖS ŽVEJYBOS VADOVAS
…yra garsiausios henjo nardytojos Džedžude, Godžede – visur.
Jas net pakvietė susitikti su prezidentu!
Jos yra Godžedo salos rinkodaros komanda.
Bet mano verslui negerai, kad jas kviečia į tiek daug renginių.
Kartais atrodo, kad jos čia viršininkės, o ne aš.
- Pasiėmėt savo akinius? - Taip!
Tai matot, jos dirbdamos filmuoja „YouTube“ įrašus,
aš joms leidžiu.
Jos daro ką tik nori.
Plaukit į kitą pusę. Čia vandens srovė stipri.
Ne, pirma nersim čia, o paskui judėsim kitur!
Palyginus su penkiomis henjo,
jau vien šiedvi atneša didesnį pelną.
Pagavau dar vieną!
Jos mūsų įpėdinės!
Jei atvirai, mano uždarbis
pastaruoju metu kasmet nuosekliai mažėja.
Dar prieš trejus metus
galėdavau per valandą pririnkti 100 kg jūrų ananasų.
Bet dabar taip nebegaliu.
Vandenynas keičiasi dėl pasaulyje kylančios temperatūros.
Mes kaip henjo matome tai prieš pat mūsų akis.
Pavyzdžiui, čia buvo rasta kubomedūzų rūšis,
kuri gyvendavo šiltesniuose atogrąžų vandenynuose.
Stengiamės nufilmuoti tai,
kad įspėtume žmones, kaip keičiasi jūra.
Norime, kad jie susirūpintų.
Ir dabar sekliuose vandenyse nebėra jūrų gyvūnijos.
Todėl mes su Sohi turim nerti giliau.
Jei taip bus ir toliau, ar mes tebegalėsim ateityje taip dirbti?
Tik sulaikydamos kvėpavimą?
Juk henjo gėrybes renka tik tokiu būdu.
DŽEDŽUDO SALA
KANG DŽUHUA, 63 M.
Metus negalėsiu dirbti henjo darbo,
nes susižeidžiau.
Manau, kad man tiesiog nepasisekė.
Rinkau jūrų ežius.
Žinot tuos didelius tinklus? Pririnkau du tokius.
Kai ėjau jų paimti,
staiga paslydau prie vandens.
Suveržė čia aštuoniomis plieninėmis kabėmis,
14 dienų buvau ligoninėje.
Man sakė, jei pėda būtų buvusi pirštai, aštuoni iš dešimties būtų lūžę.
Gyvenime nebuvau turėjusi tokios rimtos operacijos.
Nelaimėlė aš.
Pirmą kartą negaliu nardyti.
Šią vasarą gyventi buvo neapsakomai sunku.
Kai negalėjau judėti,
draugės padėjo pasisodinti laiškinių česnakų ir brokolių.
Visi kaime nerimavo dėl manęs,
nes henjo nardytojos neturi sveikatos draudimo.
Sako, jog mūsų darbas per daug pavojingas, kad gautume kompensacijas.
Net žvejybos kooperatyvai suteikia kompensaciją
tik tada, kai henjo nardytojos miršta,
bet nemoka nė cento, kai jos susižeidžia.
Kas iš tų pinigų, jei aš jau mirusi?
Tai labai nuvilia.
Argi ne?
Kas iš to, kad mus pripažįsta UNESCO,
jei negauname jokių išmokų, kai jų reikia?
Bet kitos henjo pavydi man,
nes mano velionis vyras virš 30 metų dirbo valstybės tarnautoju.
Tad daugiausia išgyvenu iš jo pensijos,
kurią kas mėnesį gaunu.
Gyviesiems gyvenimas tęsiasi ir tiek.
DŽANG SUNDOK, 72 M.
Čia „ET Point“, geriausias ekonominių žinių šaltinis jums.
Japonijos vyriausybė pranešė, kad Fukušimos atominėje elektrinėje
esantis radiacija užterštas vanduo
bus išleistas į vandenyną.
Dėl to kilo didelis nerimas Džedžude, esančiame šalia Japonijos sienos.
Tarptautinė atominės energijos agentūra
tikrino Japonijos Fukušimos atominėje elektrinėje
esančio užteršto vandens saugumą ir paaiškino,
kad Japonijos planas išleisti šį vandenį
atitinka tarptautinius saugumo standartus.
Japonijos pasirinktas metodas…
KALBA RAFAELIS MARIANAS GROSIS, TATENA GEN. DIREKTORIUS
…yra ir praktiškai įmanomas, ir atitinka tarptautinę tvarką.
Nors dėl didžiulio vandens kiekio tai yra unikalus ir sudėtingas atvejis.
Visose šiose vietose mes, henjo, nardome.
Bet atrodo, kad per šimtą metų jų nebeliks.
O dabar Japonija planuoja išleisti atominės elektrinės nuotekas į vandenyną.
Mums, henjo, labai dėl to neramu.
Jei jie išleis visas tas radioaktyvias nuotekas į vandenį,
žala pasimatys ne iš karto.
Jie turėtų rasti sprendimą, kuris būtų saugus visiems.
Bet Japonija vykdo savo planus, nepasitardama su kitomis šalimis.
Mes visą gyvenimą esame priklausomos nuo jūros,
tad tai mums kelia didelį nerimą.
HENJO SAVIVALDYBĖS SUSIRINKIMAS DĖL FUKUŠIMOS VANDENS
Ne, tik vienas iš pono Ban.
ČANG MARI – „GREENPEACE“ ENERGIJOS KAMPANIJOS DALYVĖ
Ir jūsų. Čia japoniškas.
Žmonijos istorijoje įvyko dvi atominės avarijos.
Černobylyje
ir paskui Fukušimoje.
Nuo 2011 m. radioaktyviųjų medžiagų nutekėjimo Fukušimoje
nerimavome dėl to,
kaip bus susitvarkyta su užterštomis nuotekomis.
Japonijos vyriausybė tvirtina galinti apdoroti
užterštą vandenį cheminėmis medžiagomis ir išleisti jį,
tada būtų galima greitai sustabdyti atominį reaktorių.
Įmonė, kuri valdo elektrinę,
siekia sumažinti radioaktyviųjų medžiagų koncentraciją,
atskiesdama jas milžinišku kiekiu jūros vandens.
Tačiau bėda ta, jog sumažėjusi koncentracija
nereikš, kad radiacijos nebeliko.
Kokiu pagrindu galime teigti,
kad yra saugu išleisti užterštą Fukušimos vandenį?
Tai visiškai negirdėtas dalykas.
Norėjome susitikti su henjo nardytojomis,
nes jos yra pažeidžiamiausios dėl užteršto vandens poveikio.
Jos nusipelno žinoti visą įmanomą informaciją
apie šią neatidėliotiną padėtį.
Laba diena, gerbiamos henjo. Ar gerai laikotės?
Taip!
Aš atvykau iš Seule esančios aplinkosaugos organizacijos.
Pasikvietėme du ekspertus pakalbėti
apie užterštą Fukušimos vandenį.
Taip pat turime žmonių iš Džedžudo, kurie dirba su šiuo reikalu.
Tad prašom šiandien užduoti daug jus dominančių klausimų.
Gerai.
Laba diena.
Aš esu iš organizacijos „Branduolinė informacija piliečiams“ Japonijoje.
BAN HIDEJUKIS – ANTIBRANDUOLINĖS ENERGIJOS JAPONIJOJE AKTYVISTAS
Šis vanduo yra labai pavojingas, todėl jis yra surenkamas ir laikomas.
Bet Japonijos vyriausybė pareiškė,
kad tiesiog išleis šį užterštą vandenį į jūrą.
Pagal Japonijos vyriausybės planą,
visam jam išleisti prireiks virš 30 metų.
Po to, kai užterštas vanduo pasieks Korėją,
jis toliau kasdien tekės iki jos.
Nebus taip, kad vos po sąlyčio su vandeniu…
ŠONAS BERNIS – „GREENPEACE“ ATOMINĖS ENERGIJOS SPECIALISTAS
…iškart pajusite poveikį.
Mums rūpestį kelia tai, kad šitokio išleidimo poveikis
dėl skirtingų išmestų radioaktyviųjų medžiagų
bus juntamas po daugybės šimtų, jei ne tūkstančių, metų.
Jau net dabar mūsų vandenyse neauga jūrų žolių.
Jau dabar blykšta koralai.
Kodėl Japonija svarsto tik galimybę išpilti vandenį į jūrą?
Jie turi daug lėšų.
Ar negalėtų sukurti didžiulio rezervuaro, kuriame palaikytų tą vandenį?
Žinojau, kad vandenynas vis labiau teršiamas.
Bet išgirdusi, kad Japonija siekia į jį išpilti nuotekas,
pasijutau taip, tarsi visą gyvenimą buvau kvailė.
Kai jūra stipriau banguoja, mes neišvengiamai praryjame vandens.
Grįžę būtinai pasakykit visiems Japonijoje.
Aš pasakosiu visiems, kurie nežino.
Ponas Ban Hidejukis jau virš 30 metų dirba su šia problema.
Ypač kai Japonijos vyriausybė nusprendė
pabandyti šitaip išleisti užterštą vandenį.
Šalies viduje nelengva viešai prieštarauti vyriausybės nuomonei.
Dabar…
KIM DŽONGDO – DŽEDŽUDO APLINKOSAUGOS AKTYVISTAS
…mūsų situacija tokia, kad rengiame daug demonstracijų.
Kritiškai svarbu nuolat skelbti žinutę
„Verčiau pasiekite teisingai“.
Net jei jums teks praleisti vieną dvi darbo dienas, prašome prisijungti.
Ar jūs, aplinkosaugos grupės, kasdien tik sėdit dykai
ir laukiat, kol mes kovosim?
Šitaip juk nieko nebus.
Mes čia šiandien atėjom nieko nežinodamos.
Čia japonas kalba japoniškai, čia kažkas kalba angliškai.
Kad ir ką jie besakytų,
mes niekaip negalime visko suprasti ir deramai jums atsakyti.
Kalbate niekus!
Regis, šiandien du darbščiausi vyrai,
ponas Ban Hidejukis ir Kim Džongdo, gauna daugiausiai kritikos.
Du darbščiausi žmonės.
Du žmonės, kurie daugiausiai dirbo.
Negalime čia ir toliau ginčytis. Turime susivienyti.
Jei čia taip pykstamės, kaip sugebėsime surengti demonstraciją?
Turime tai sustabdyti. Būtinai.
Visi turi priešintis, jungtis draugėn.
Negalim leist tiems vadovaujantiems žmonėms mums trukdyti.
Visi turim išeiti ir kartu Džedžu mieste
surengti demonstraciją tą pačią dieną.
Net jei turėtume nugriaut Džedžu miestą ar Halasaną, privalome protestuoti.
Visi žvejybos kooperatyvų vadovai yra vyrai
ir jie sako, kad nepritaria šiam problemos sprendimui.
- Bet jie nesiėmė jokių veiksmų. - Teisingai.
Tikiu, kad henjo dvasia
yra mūsų amžinoji stiprybė.
Todėl turime priminti sau senąją bebaimę Džedžudo henjo dvasią
ir parodyti žmonėms, kad kovosime iki galo.
Demonstracijos dieną surinksime visas henjo.
Teisingai!
Nuo šiol mes bendradarbiausime
ir turėsime kartu su Japonija imtis veiksmų.
Ir aš grįžusi į Seulą dar uoliau plušėsiu.
Likite šioje kovoje kartu su mumis, priešinkimės drauge.
Turime sukilti.
- Reikia padaryt. - Teisingai.
Ačiū.
Tai ne paprastas reikalas.
Tai rimta užduotis.
Lengviau pasakyt nei padaryt.
Ačiū.
GODŽEDO SALA
Melsvasis krabas!
U DŽONGMIN, 37 M.
Kaip jį sugavai?
Paėmiau.
Mielas.
Parodyk. Dohunai, dedam į indą?
Labai didelis.
Pameni, ką sakiau tau, Naru?
Iš visų jūrų gyvių
krabai yra jautriausi skausmui.
Niekad neberasiu tokio mielo krabo kaip šis.
Einu, tiesiog paleisiu jį.
Dohunas jį rado.
Pasilinksminkit!
Mama čia valgys.
Tėti, palauk manęs!
Eikš.
Įsivaizduodama savo vaikų ateitį nuliūstu.
Kaip mama noriu apsaugoti juos nuo negandų.
Čia yra medūza!
Man baisu!
Čia plaukioja daug medūzų.
DŽEDŽUDO PROVINCIJOS BIURAS
SPAUDOS KONFERENCIJA DĖL FUKUŠIMOS VANDENS
- Džiaugiuosi, kad atėjote dalyvauti. - Gerai, kad atėjote.
Ačiū.
Bet jūs nesate henjo?
- Aš esu henjo! Jau septynerius metus. - Septynerius?
Oho!
- Jus rodė televizijoje? - Taip, rodė.
Ar daug randat pririnkt?
Kasdien vis mažiau.
- Iš kur jūs? - Iš Godžedo.
Man labai patinka, noriu kuo ilgiau dirbt kaip jūs, ponios.
NEPRITARIAME, KAD IŠLEISTUMĖTE
FUKUŠIMOS RADIACIJA UŽTERŠTĄ VANDENĮ,
KURIS NAIKINS JŪROS FAUNĄ
IR GYVENTOJŲ TEISĘ IŠGYVENTI!
Laba diena, aš esu Čue Kjongsuk – piliečių interesų dėl radiacijos aktyvistė.
Japonijos vyriausybė teigia, kad panaikins radiaciją
daugiabranduoliniu šalinimo procesu vadinamu ALPS.
Bet ALPS negali išfiltruoti tokių radioaktyviųjų medžiagų,
kaip radioaktyvioji anglis-14 ar tritis, kurių pusėjimo trukmė yra labai ilga.
Jei bus išleistas užterštas Fukušimos vanduo,
jis maždaug po septynių mėnesių pasieks Džedžudo salą.
Kas garantuos henjo nardytojų saugumą, kai jos dirba jūroje?
Japonijos vyriausybė turėtų tučtuojau atsisakyti sprendimo
išleisti Fukušimos radioaktyviosiomis medžiagomis užterštą vandenį!
Atsisakykit!
Ponia, ar Džedžude yra daug garbaus amžiaus henjo, kurioms virš 80 m.?
Džedžude yra daug henjo, kurioms virš 80 m.
- Tikrai? - Jai 79 m.!
Kiek jums dabar metų?
- Man 30 m. - Trisdešimt… Jūs ištekėjusi?
- Dar ne. - Dar ne? Ajai.
Džongmin turi tris vaikus.
- Ištekėkit Džedžude. - Džedžude?
Galėsiu būt henjo, jei ištekėsiu Džedžude?
Taip.
Ei, ji turi sūnų.
Ji turi sūnų.
- Ei, jos sūnus jums būtų tinkamiausias. - Būsit mano anyta!
Tobulai tiks.
BUKČONO KAIMAS APEIGŲ SALĖ
Sesut, gal atiduokime pagarbą ir nusilenkime?
Turbūt dar neprasidėjo.
Padarysim tai, kai užlipsim.
Gerai. Palik auką.
Kai užlipsim.
Sesut, ar taip reikia stovėt, kai gamini ryžių pyragėlius?
Gaminu taip, kadangi aš sena ir man skauda kojas.
Kad ir pasenai, tavo veidas be raukšlių!
Aš jau močiutė.
Ei, tavo veidas gan apvalus, tai kodėl tavo pyragėliai tokie ištįsę?
Na, per tave jie vis bjaurėja.
Sesut, ar šitaip pririšam?
Henjo nardytojos kasmet atlieka šamanizmo ritualą, vadinamą „gut“,
ir meldžiasi dievams, dvasioms bei protėviams.
Džedžudo folklore yra 18 000 dievų,
kurie gyvena danguje, žemėje, kalnuose, vandenyne ir net namuose.
Henjo nardytojos kasdien rizikuoja gyvybe, kai nardo vandenyne.
Aš esu tarsi henjo užtarėja prieš dievus.
Kaip įmanydama stengiuosi ginti henjo nardytojas prieš jūros dievą…
SO SUNŠIL DŽEDŽUDO SALOS ŠAMANĖ
…pasakoju jam, su kokiais sunkumais jos susiduria,
paaiškinu, ko joms reikia, ir klausiu, ką jos turėtų daryti.
Meldžiu sveiko vandenyno.
Šiemet henjo nardytojos stengiasi sustabdyti
Japonijos planą išpilti užterštą vandenį į vandenyną.
Atlikdamos gut ritualą jos kviečia 18 000 dievų,
kad šie padėtų vandenynui.
Aukojame dievams dovanų ir pinigų.
Tuomet kviečiame dvasias atvykti su džiaugsmu.
Šie ritualai ir džiugūs, ir liūdni.
Visai kaip ir gyvenimas.
Te niekas nekenkia šiems vandenims, Drakone karaliau!
Ką gi mums daryti?
Vesk narius į priekį.
Mūsų dievas viską žino.
Tapusi henjo
niekada nepraleidau darbo.
Kadangi aš henjo,
kasdien leidausi į vandenyną.
Net jei sirgdavau,
pamiršdavau skausmą.
Pažįstate tas senutes henjo?
Jos nė nemano išeiti į pensiją.
Jos spiegs ir spardysis, jei negalės dirbti vandenyje.
Supratau, kad taip yra dėl to, kad jos labai mėgsta vandenyną.
Ir man reikia visada dirbti jūroje.
Todėl neleisiu jiems išpilti Fukušimos nuotekų į vandenyną.
Šiandien protestuosime dėl Fukušimos nuotekų išleidimo.
Kitos henjo nardytojos irgi ateis.
Bet man vis dar skauda koją, tad nežinau, ar labai seksis pažygiuoti.
DŽEDŽU ROTUŠĖ
Mes esame jūros kovotojos!
Japonijos vyriausybė turi atsisakyti sprendimo išleist užterštą vandenį į jūrą!
Atsisakykit!
JŪRA NĖRA ŠIUKŠLIADĖŽĖ
Neleiskime Japonijai išpilti užteršto vandens!
Neleiskim!
Man 90 m., bet šiandien atėjome…
LI GIMOK, 90 M.
…nes reikia tai padaryti, net jei praleidžiame darbą.
Dirbame ir gyvename vandenyje nuo tada, kai buvome 18-metės!
Turime neleisti to.
Turime tai sustabdyti!
Jos sukorė tokį kelią iš Godžedo salos.
Tai nebus paskutinis sambūris.
Turime netylėti ir suvienyti jėgas!
Džedžudo sala yra žinoma dėl savo nepaliestos gamtos.
Bet greitai ją sups
radioaktyvus vanduo.
Kaip galime stovėti ir nieko nedaryti?
DŽANG SUNDOK, 72 M.
Visi!
Užlipau ant scenos,
nes esu vandenyne dirbanti henjo.
Net ir šįryt dirbau.
Dirbant sunku nepraryti jūros vandens.
Bet jei Japonija išlies užterštą vandenį į jūrą,
ar tik mes būsime pasmerktos?
Mes turime vaikų, turime palikuonių.
Turime palikti švarią jūrą savo palikuoniams.
Palikim švarius vandenis!
Turim palikt švarius vandenis!
Negalime kliautis valdžia,
bet jei tie žmonės patirtų tai, ką patiriame mes,
argi jie nuodytų mūsų jūrą?
Tiesa, žmonės?
Nežinome, kada tai nutiks,
bet jie sustos, tik jei netylėsime.
Mūsų henjo nardytojoms gresia pavojus!
NELEISKIT MUMS BŪTI PASKUTINĖMIS HENJO
Japonija privalo atsisakyti savo plano!
Mes jį smerkiam!
Vandenynas turi būti sveikas, kad ir Žemė, ir mes būtume sveiki.
Jei sutikčiau žmogų,
kuriam atrodo nieko tokio išpilti užterštą vandenį į vandenyną,
norėčiau paklausti:
„Ar jūs neturite ateities?“
Juk pasaulis nepasibaigs su mūsų karta.
Po mūsų bus dar daug kartų.
Todėl tai žudynės.
Tai blogis.
Dėl to privalome bet kokia kaina tai sustabdyti!
Gyvensime ir dirbsime vandenyne iki paskutinio savo kvapo.
Kovosime iki galo.
2023 M. RUGPJŪČIO 24 D.
Šiandien Japonijoje svarbi diena.
Prieštaringų reakcijų sulaukęs sprendimas
yra įgyvendinamas šiandien.
Kol kalbame,
apdorotos radioaktyvios nuotekos yra išleidžiamos į vandenyną.
Nuotekos yra pumpuojamos apie kilometro ilgio tuneliu po jūra.
Tuomet jos išleidžiamos į vandenyną.
Tai labai ilgas procesas, kuris truks daug dešimtmečių.
Numatoma, kad prireiks 30 m., gal daugiau.
Jaučiausi visiškai sutriuškinta.
Niekas nebevalgys jūrų gėrybių.
Viskas atrodo labai labai blogai.
Nebegalėsime gyventi henjo gyvenimo.
Išgirdau, kad išleidžiamos Fukušimos nuotekos
ir pagalvojau: „Patekome į didelę bėdą.“
Gali būti, kad neteksime namų ir pragyvenimo šaltinio.
Mylime jūrą ir labai stengiamės ją apsaugoti,
nugyvenome ilgą gyvenimą. Bet kaip bus mūsų vaikams?
Juos tai labai smarkiai paveiks.
Raginu pasaulį tai sustabdyti. Privalome tai sustabdyti.
ŽENEVA ŠVEICARIJA
JUNGTINĖS TAUTOS
MIKOL SAVIJA
TARPTAUTINĖ DEMOKRATINIŲ TEISININKŲ FEDERACIJA
Čia garsioji 20-oji salė,
kur vyksta Žmogaus teisių tarybos sesijos.
Kasmet jų būna trys.
Jau daugelį metų dirbame su Fukušimos problema.
Kai Japonija priėmė sprendimą išpilti radioaktyvų vandenį,
manėme, kad svarbu pasikviesti ką nors
iš henjo žvejų bendruomenės
tiesiogiai pasidalinti savo patirtimi su Žmogaus teisių taryba,
kad būtų galima pabrėžti tarpvalstybinę žalą,
kurią gali sukelti išpiltas vanduo.
Su manimi iš Šveicarijos susisiekė JT.
Atvykau čia Džedžudo henjo vardu pasakyti kalbos
prieš vandens teršimą.
Trylika valandų skridau čia lėktuvu.
Man nebaisu kalbėti prieš minią,
kai kalbu apie svarbų reikalą.
Vieno žmogaus pasiaukojimas gali padaryti daug įtakos.
Tad sukaupiau drąsą, kad atvykčiau čia.
„Kol… nėra… per vėlu.“
NAM HJEVON ANGLŲ KALBOS VERTĖJA ŽODŽIU
Gal darkart pabandom paskutinį sakinį? Čia „prašau“.
- Tuomet pauzė. - „Prašau“.
Teisingai.
„Prašau“ yra tarsi „padėkit!“ Tarsi sakytumėt „prašau padėti!“
Čia truputį pabrėžkite, tada „gal“…
„Kol nėra“. Čia labai gerai perskaitėte. Visą iškart.
„Kol nėra per…
- vėlu“. - „Vėlu“.
Tuomet stabtelėkit.
Būtų gerai, jei įsimintumėte šitą vietą.
Kai sakote „vanduo“, ištarkit iškart.
Nesakykite „mes“ ar „būdas“.
Ištroškau. Galiu atsigert vandens?
Paduoti vandens?
Paduosiu.
Labai sunku ištarti angliškus žodžius
naudojant korėjietiškas raides.
Jei būčiau jaunesnė, mano liežuvis būtų lankstesnis.
Manau, kuo vyresnis esi, tuo viskas sunkiau.
Nenorėčiau šito iš naujo kartot. Tikrai.
Sveiki!
Labas rytas, kaip gyvenate?
- Sveiki, labas rytas. - Sveiki.
- Labas rytas. - Labas rytas.
Kaip praėjo skrydis? Sveikinu atvykus į Ženevą.
Ilgai skridau, buvo labai sunku.
Skrydis buvo labai ilgas ir sunkus.
Skaičiau jūsų pareiškimą, puikiai parašytas.
Gal turite kokių klausimų ar norite ką nors sužinoti
apie Žmogaus teisių tarybą?
Iš tiesų apie kai ką galvojau.
Kaip paprastai Džedžudo moteriai ir nardytojai,
man būtų labai reikšminga,
jei žmonės iš viso pasaulio
galėtų bent akimirką, net ne minutę,
išklausyti, ką aš turiu pasakyti.
Tai viskas, ko noriu.
Aš esu henjo.
Jūs ten?
Taip.
Gerai miegojote?
Jau metas eiti, tad susiruoškime.
Gerai.
- Nepamirškite lapų. - Gerai.
Pažiūrėkim, kaip atrodot prieš išeidama.
Kiek bežiūrėsi, mano veidas liks mano veidu.
- Einame. - Taip.
Eime.
Štai šita.
Atsisėsiu šalia jūsų.
Labas rytas.
Šiandien ta diena, kai lankomės JT organizacijoje.
Ar jaudinatės?
Ne, visai nesijaudinu. Nėra ko jaudintis.
Jie tokie pat žmonės kaip mes.
- JT! - Atvažiavome.
Turiu labai nedaug laiko savo kalbai.
Jei atstovai iš viso pasaulio
atsižvelgs bent į dešimtadalį mano kalbos,
man to visiškai užteks.
Labas rytas!
- Čia. Eisite su ja. - Labas rytas.
Labas rytas.
Malonu jus matyti.
- Sėkmės jums! - Eikime vidun.
Reikia eiti pro čia.
Parodykite savo dokumentą.
JT organizacijoje aplinka labai formali,
techniška ir, žinoma, labai diplomatiška.
Čia taip pat daug politizavimo.
Tad atvykusi tenykštė moteris visiškai nebus politizuojama.
Tai tiesiog žmogus,
kenčiantis nuo blogos politikos pasekmių
ir sakantis mums tiesą. Nes mes galime kalbėti apie tai teoriškai,
bet tokie žmonės patys tai patiria ir žino,
koks yra vyriausybės pasirinktos politikos poveikis.
Ji turi turėti šitą.
Bendruomenėms ir prie tokio darbo nepratusiems žmonėms
čia dalyvauti nėra lengva.
Mes džiaugiamės, kai jie sutinka atvykti. Visomis išgalėmis stengiamės jiems padėti.
Bet jie vis tiek yra vieni.
Aš esu henjo,
jūros moteris iš Džedžudo.
Kaip nardytoja
pragyvenu ir išmaitinu šeimą
dirbdama jūroje.
Gimiau kukliuose namuose.
Gyvenime išsiverčiu nardydama.
Visą savo gyvenimą gyvenau
švariame Džedžudo jūros vandenyje,
bet Japonija leidžia į vandenyną nuodingą vandenį.
Prašau liautis leidus šį vandenį,
kol nėra per vėlu.
Ačiū.
Nebeatsimenu, kas buvo pabaigoje. Nebeturėjau jėgų.
Manau, man buvo per akis.
Nebeturėjau jėgų, kojos baisiai drebėjo.
- Ajetus. - Puikiai pakalbėjot!
Puikiai ar ne puikiai,
nežadu darkart šito daryt. Labai išvargau.
Čia pirmas, bet ir paskutinis kartas.
Šaunuolė jūs. Negi nepalengvėjo?
Palengvėt palengvėjo.
Reikia prieš išvažiuojant nusipirkt marškinėlius kaip suvenyrą.
DŽEDŽUDO SALA
Dėkoju už maistą.
KOSANO KAIMAS
Kur ji?
Kur toji, kuri gynė mūsų šalį?
Kaip kelionė į Šveicariją?
Turiu jums parodyt gražių nuotraukų.
Einu persirengt.
Labai didžiuojuosi Sundok, kad ji nuvyko į Šveicariją.
Labai didžiuojuosi, kad ji viena ten nuvyko.
Labai labai ja didžiuojuosi.
Ji šaunuolė.
Kaip ten maistas?
Aš tik užvalgiau duonos.
Bet ta duona šveicariška.
Na, o jie tau ko nors nupirko? Davė pinigų maistui?
Aš nė nežinojau, kaip ten savo pinigus leist.
Tiesa, net jei būtų davę, ji nežinotų, kaip jais naudotis.
Dabar tu jau nieko sau ponia, nes buvai Šveicarijoje!
Kaip manai, kada mes galėsim ten nuskrist?
Klausyk, ką sakau.
- Tu dabar šalies didvyrė! - Nacionalinė.
Pagrindinė veikėja!
Dabar tavęs bus visur pilna!
Argi ne šaunu?
GVIDOKO KAIMAS
Gydytojas sakė, kad iki kitų metų negalėsiu nardyti,
bet vaikščiot galiu ir man neskauda,
tad šiandien atėjau.
Saugokis mašinos!
Labai džiaugiuosi atėjusi dirbti su visomis.
Žinot,
tą dieną, kai susižeidžiau,
nusipirkau naują nardymo kostiumą,
bet dabar jis visas susiraukšlėjęs, nes buvo numestas tris mėnesius.
Apsirenkim!
Ei, Džuhua! Padėk man patraukt šitą.
- Kang Džuhua! - Ką?
Patrauk man šitą.
Sukis! Demonstruoji čia savo grožybes.
O kas man!
Imk juos, einam!
Einam.
16-AS KASMETINIS DŽEDŽU HENJO FESTIVALIS
LI HISUN, 79 M.
Henjo festivalis reikšmingas po to, kai mirsim.
Ateities kartos galės atsiminti mus iš festivalio
ir sužinoti apie Džedžudo salos henjo gyvenimo būdo istoriją.
Todėl kasmet rengiame šį festivalį,
kad nebūtume pamirštos.
Laba diena!
Aš jūsų gerbėja!
Ojoi, gerai.
Tarsi sutikau garsenybę.
Labai daug sužinojau žiūrėdama jūsų „YouTube“ įrašus.
Ačiū už jūsų palaikymą.
Aš didelė gerbėja.
Ačiū jums.
Šiandien mūsų diena!
Henjo diena.
Tetos!
Atėjote!
- Sveikos! - Sėskitės čia.
Kaip gyvenate?
Kaip laikotės?
Man labai gerai sekasi.
Beje, girdėjau, kad jūs nuvykote į JT organizaciją.
Taip, atstovavau šaliai.
Gal duosite autografą?
Kaip nerealu.
Labai gerbiu jus, kad pasisakėte.
Turbūt nenorėjote to daryti, bet aš žaviuosi jūsų drąsa.
Turime toliau kovoti.
Teisingai, kito pasirinkimo nėra.
Kad apsaugotume tai, ką turim.
Turime gyventi.
Man labai baisu,
kad turėsiu dirbti toje bauginančioje jūroje.
Tai mūsų pragyvenimo šaltinis.
Jei žmonės nebepirks jūrų gėrybių, nebegalėsime dirbti.
Todėl mane tai taip gniuždo.
Turime išlaikyti savo brangią kultūrą.
Turime pasitelkti savo jėgą ir padėti joms su šiuo darbu!
- Mums pavyks! - Pirmyn!
Apie tai ir kalbu!
Tiek daug nugyvenom, mūsų patirtis negali būti perniek.
Nuostabu, kad tokios jaunos moterys kaip jūs
išvis pagalvojo apie tokio pobūdžio darbą.
Noriu ir toliau kuo ilgiau dirbt kaip jūs,
nuostabiosios tetos.
Turite dirbti 60 metų!
Jūs teisi.
Norėčiau gyventi Džedžu ir šitaip su jumis matytis.
Dabar Džedžudą galima perleisti kam nors kitam.
Jei judvi sutiktumėte.
Nuo šiol būkime sesės.
Jūs atvykit pas mus, o mes – pas jus!
- Būtų nuostabu! - Taip buvo lemta.
Mums jau metas. Likite sveikos.
Laimingai.
Iki pasimatymo.
Kokios mielos mergaitės.
Tuoj apsiverksiu.
Nesusirkit. Prižiūrėkit save.
Ir mane apkabink!
Aš verkiu, nes tu verki!
Tarsi atsisveikinčiau su savo dukra.
Neverkite.
Tai ko tu tada verki?
Atvyksim aplankyt jūsų Busane.
Viso gero!
Neverkit.
Pasimatykime kitąmet, prižadėkim!
Palaikykime santykius kuo ilgiau.
Ak, to per daug.
Irkluok, toliau irkluok!
Toliau irkluok!
Pliaukšt pliaukšt! Irkluok irklais!
Irkluok, toliau irkluok!
Man liepia nerti
Dieną
Kai nešviečia nei saulė, nei mėnulis
Iodo Sana, Iodo Sana
Nuošalioje vienišoje saloje Valgysiu aš ar badausiu?
Turbūt eisiu nardyti
Iodo Sana, Iodo Sana
Irkluok, toliau irkluok!
Vandenynas yra mūsų namai.
Negalime liautis nardžiusios, turime leistis į jūrą.
Net ir kitame savo gyvenime vėl nardysiu.
Tik senolė ir jūra kartu amžinai.
Išvertė Kristina Čeidaitė